Μάκης Μπαλαούρας

Ο **Μάκης Μπαλαούρας** (Γεράσιμος Μπαλαούρας) είναι Έλληνας οικονομολόγος και πρώην βουλευτής του ΣΥΡΙΖΑ.

## Βιογραφικά Στοιχεία
Από τα Λεχαινά Ηλείας. Είναι πτυχιούχος της ΑΣΟΕΕ με Master`s από το Πανεπιστήμιο Birkbeck του Λονδίνου και έχει εργαστεί ως οικονομολόγος στη Διεύθυνση Οικονομικών Μελετών της Τράπεζας της Ελλάδος.

Έχει κόρη την Αρχιτέκτονα- Dr. Πολεοδόμο Όλγα Μπαλαούρα.

### '''Αντιδικτατορική δράση:'''
• Κατά τη διάρκεια της Χούντας συνελήφθη, καταδικάστηκε και βασανίστηκε για την αντιδικτατορική του δράση.
• Στέλεχος του αντιδικτατορικού φοιτητικού κινήματος. Μαζί με συναδέλφους συντάκτες της «Μελέτης των 12» της ΑΣΟΕΕ, πέρασε πειθαρχικό από την Πρυτανεία. Για τη δράση του καταδικάστηκε στη γνωστή ως «Δίκη των 11». Στρατεύτηκε υποχρεωτικά. Βασανίστηκε και φυλακίστηκε στην Ασφάλεια και μετά από το Πολυτεχνείο στο ΕΑΤ – ΕΣΑ.
• Στη μεταπολιτευτική περίοδο υπήρξε ο πρώτος δημοκρατικά εκλεγμένος Πρόεδρος του Συλλόγου Φοιτητών ΑΣΟΕΕ και από τα ιδρυτικά μέλη της επανίδρυσής της ΕΦΕΕ.
• Είναι ιδρυτικό μέλος του Συλλόγου Φυλακισθέντων και Εξορισθέντων «67-74».
### '''Πολιτική Δράση:'''
Έδρασε ως στέλεχος της ΕΚΟΝ Ρήγας Φεραίος, στο ΚΚΕ Εσωτερικού, στην ΑΚΟΑ και από τους ιδρυτές του ΣΥΡΙΖΑ. Μέλος της Κεντρικής Επιτροπής του ΣΥΡΙΖΑ.
### Δράσεις στα Κοινωνικά Κινήματα σ’ όλους τους μεταπολιτευτικούς αγώνες:

Α) **Συνδικαλιστική Δράση** 
• Πρόεδρος του Συλλόγου Υπαλλήλων της Τράπεζας της Ελλάδος και υπεύθυνος Πολιτιστικών Θεμάτων. Επίσης μέλος στο Προεδρείο και στο Γενικό Συμβούλιο της ΟΤΟΕ, καθώς και του Γενικού Συμβουλίου της ΓΣΕΕ.
• Ως εκπρόσωπος των εργαζομένων συμμετείχε στο ανώτατο όργανο της Τράπεζας της Ελλάδος, στο Γενικό της Συμβούλιο, με όλους τους Διοικητές της ΤτΕ, από τον Δ. Χαλικιά, έως τον Γ. Προβόπουλο. 
Την αποζημίωσή του την κατέθετε στο Απεργιακό Ταμείο του Συλλόγου Υπαλλήλων.

• Συμμετείχε στα συνέδρια στην Ελλάδα και στο εξωτερικό στις συνόδους των Συνδικαλιστικών Οργανώσεων Κεντρικών Τραπεζών Επιτροπή Συνδικαλιστικών Οργανώσεων Κεντρικών Τραπεζών Ευρώπης (ΕΣΟΚΤΕ- SCECBU) στην Ευρωπαϊκή Ένωση. Επί δεκαετία συμμετείχε στον «Κοινωνικό Διάλογο» των εκπροσώπων της ESOCTE με τη διοίκηση της Ευρωπαϊκής Κεντρικής Τράπεζας. Χαρακτηριστική η έντονη σύγκρουσή του, γεγονός πρωτοφανές για τα ήθη και τις πρακτικές της ECB, με τον Διοικητή της ΕΚΤ Τρισέ για την ελληνική κρίση, που έγινε θέμα στις μεγάλες ευρωπαϊκές και ελληνικές εφημερίδες με τον τίτλο «Ο άνθρωπος που εξόργισε τον Τρισέ»  [4] 

• Από τους ιδρυτές του Οικονομικού Επιμελητηρίου εκλεγόμενος συνεχώς στη Διοίκησή του.

**Β)** Μέλος του Προεδρείου του «Εθνικού Συμβουλίου Διεκδίκησης των Οφειλών της Γερμανίας προς την Ελλάδα», μαζί με Μανώλη Γλέζο, καπετάν Ερμή, Μπάμπη Ρούπα, Γιάννη Σταμούλη, Γεώργιο Μαγκάκη κ.ά., εκπροσωπώντας το στο Βερολίνο, στη Γενεύη, στη Χάγη.

**Γ)** Ιδρυτικό μέλος των «Ευρωπορειών», του Ελληνικού Κοινωνικού Φόρουμ και του «Δικτύου Υποστήριξης Μεταναστών».

**Δ)**Συμμετείχε στα ριζοσπαστικά κινήματα του Παγκόσμιου Κοινωνικού Φόρουμ στο Πόρτο Αλέγκρε, στη Γένοβα, Καράκας, Παρίσι, Λονδίνο.

Συμμετείχε εκ μέρους του συλλόγου «Intifada» για στήριξη του αγώνα των Παλαιστινίων.
Μέλος αποστολής συμπαράστασης στη Γάζα κατά τη διάρκεια της μεγάλης βομβιστικής επίθεσης του Ισραήλ τον Ιανουάριο 2009. [5]

Αρθρογραφεί σε πολιτικές και οικονομικές εφημερίδες της Αθήνας. Συνεργάτης της “ΑΥΓΗΣ” και από το 1989 μέλος της Συντακτικής Επιτροπής και μόνιμος αρθρογράφος της εφημερίδας «Η ΕΠΟΧΗ», της οποίας είναι Πρόεδρος του Δ.Σ. της.

### '''Βουλευτής'''
Εξελέγη βουλευτής Ηλείας με τον ΣΥΡΙΖΑ στις εκλογές του Ιανουαρίου και του Σεπτεμβρίου του 2015.

* Πρόεδρος της Διαρκούς Επιτροπής Οικονομικών Υποθέσεων
* Πρόεδρος της Υποεπιτροπής «Το χρέος και η απομείωσή του»
* Μέλος της Επιτροπής Δημοσίων Επιχειρήσεων, Τραπεζών, Οργανισμών Κοινής Ωφελείας και φορέων κοινωνικής ασφάλισης
* Μέλος της Διάσκεψης των Προέδρων της Βουλής
* Συντονιστής της Επιτροπής Παραγωγής και Ελέγχου Κυβερνητικού Έργου(ΕΠΕΚΕ) Οικονομικών.
* •	Συμμετείχε στο ΚΥΣΟΙΠ (Κυβερνητικό Συμβούλιο Οικονομικής Πολιτικής)

### '''Στοχοποίηση:'''
Λόγω της παραπάνω δράσης του στοχοποιήθηκε πολλάκις από τη Ν.Δ., από ιστοσελίδες και ιδίως από την εφημερίδα ΤΑ ΝΕΑ, όπου αναγκάστηκαν να ζητήσουν συγνώμη.  
Στοχοποιήθηκε και για το σκάνδαλο της Folli Follie  λόγω πλημμελούς ελέγχου της PwC, με συνέπεια να καταβαραθρωθεί στις εκλογές του 2023. Μετά από 5 χρόνια αθωώθηκε πανηγυρικά![6].   

Το 2023, αποχώρησε από τον ΣΥΡΙΖΑ και εντάχθηκε στη Νέα Αριστερά .  

## Παραπομπές

4.	«Ο άνθρωπος που εξόργισε τον Τρισέ» https://makisbalaouras.blogspot.com/2010/07/O-Anthropos-pou-exorgise-ton-Trichet.html 

5.	Γάζα: Οι βόμβες πέφτουν σαν το χαλάζι και τα παιδιά ..φωτογραφίζονται! https://makisbalaouras.blogspot.com/2023/11/blog-post_30.html 

6.	Μάκης Μπαλαούρας - Πανηγυρική αθώωση μου και για τη Folli Follie https://makisbalaouras.blogspot.com/2024/07/follie-follie.html 




Κατηγορία:Έλληνες οικονομολόγοι
Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Βουλευτές Ηλείας
Κατηγορία:Αντιδικτατορικός αγώνας